Կցանկանայի նշել, որ Հայաստան վերադառնալու և հայրենիքում աշխատելու գործում մեծ ավանդ է ունեցել Նախագահ Սերժ Սարգսյանը: Մասնավորապես նախագահի կողմից խրախուսվում է արտերկրում որակյալ կրթություն ստացած հայ երիտասարդների գործունեությունը հայրենիքում և այդ խրախուսանքը առարկայական է: Եթե նախորդող ժամանակահատվածում կարելի էր մատերի վրա հաշվել այն երիտասարդներին, ովքեր արտերկրում ստացել էին որակյալ կրթություն և Հայաստանում ունեցել են այդ գիտելիքներն իրացնելու լայն հնարավորություն ի նպաստ մեր երկրի` զբաղեցնելով բարձր պետական պաշտոններ, ապա այժմ այդպիսի երիտասարդների թիվն զգալիորեն մեծ է: Մենք մեր առջև դրված խնդիրները իրականացնում ենք նորովի, ժամանակակից սկզբունքներով ու հայացքներով, բացառելով նախկին բացասական կարծրատիպերը, կոռուպցիոն մոտեցումները, հնարավորինս խրախուսելով օբյեկտիվությունը, արդյունավետությունը և անաչառությունը: